กระทรวงวัฒนธรรม ปลื้มชาวไทยร่วมใจสวดมนต์ข้ามปี ณ วัดทั่วประเทศกว่า 11 ล้านคน
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กิจกรรมสวดมนต์ข้ามปีเมื่อคืนวานนี้ ซึ่งจัดขึ้นเต็มรูปแบบเป็นครั้งแรกหลังจากการแพร่ระบาดของโรคโควิด-19 ประสบความสำเร็จด้วยดี มีประชาชนเข้าร่วมมากกว่ากว่า 11 ล้านคน ไม่รวมถึงในรูปแบบออนไลน์  โดยคาดว่าปีนี้จะมีประชาชนทั่วประเทศเข้าร่วมสวดมนต์ข้ามปีกว่า 20 ล้านคน  ขณะที่ในเช้าวันนี้ กระทรวงวัฒนธรรมได้จัดกิจกรรมทำบุญตักบาตรในวาระดิถีขึ้นใหม่ที่วัดกว่า 24,400 แห่งทั่วประเทศ เพื่อสืบสานประเพณีที่นำมาซึ่งความเป็นสิริมงคลในาีงคมไทย โดยภาพรวมกิจกรรมเป็นไปด้วยความเรียบร้อยนอกจากนี้ ยังมีกิจกรรมลงนามถวายพระพรในจุดต่าง ๆ ที่จัดไว้ให้ทั่วประเทศ พร้อมแจกสมุดอวยพรพระราชทาน ณ จุดลงนามในพระบรมหาราชวัง แสดงให้เห็นความจงรักภักดีของคนไทยที่มีต่อสถาบันพระมหากษัตริย์ของไทยอีกด้วย